**Și ce vară a-nceput....**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și ce vară a-nceput peste dealuri și câmpii...

Nu mai văd în depărtare sentimentele pustii!

Totu-i viață și schimbare de când vara a intrat

În natura care vie, de plăcere a oftat!

Spicele în verde fac valuri unduite-n vânt

Și îmi pun din prospețime izvor de plăcere-n gând,

Norii bucălați în zare fug bezmetici ca-ntr-un joc

Și privesc din depărtare razele de soare-n foc.

Ciocârlia se înalță către cerul liniștit

Și un tril de rapsodie plânge că-i neîmplinit,

Gâzele saltă zglobii în căldură, ce plăcere...

Și eu verii-i mulțumesc și nu mai am ce îi cere!

Toropiți de frumusețea verii aurii, gândim

Că trăim an după an zile ce tind la sublim,

Ne-mbătăm tot mirosind din parfumul florilor

Și-n răcoarea nopților șoptim vise zorilor!